

**Osobitné podmienky oprávnenosti výdavkov**

**v rámci výzvy s kódom OPKZP-PO1-SC123-2015-8  
v znení Usmernenia č. 4**

**Zoznam oprávnených výdavkov**

Poskytovateľ overuje vecnú oprávnenosť výdavkov projektu na základe posúdenia, či žiadané výdavky projektu vecne spadajú do rozsahu oprávnených výdavkov určených v tomto zozname. Zoznam oprávnených výdavkov obsahuje uzavretý zoznam tried a skupín oprávnených výdavkov a v rámci nich najčastejšie sa vyskytujúce typy oprávnených výdavkov v rámci tejto výzvy v súlade s Číselníkom oprávnených výdavkov, verzia 1.9, ktorý tvorí prílohu č. 1 ***[Príručky k oprávnenosti výdavkov pre dopytovo orientované projekty](http://www.op-kzp.sk/obsah-dokumenty/prirucka-k-opravnenosti-vydavkov/)* [OP KŽP, verzia 1.9](http://www.op-kzp.sk/obsah-dokumenty/prirucka-k-opravnenosti-vydavkov/)** (ďalej len „*Príručka k oprávnenosti výdavkov*“).

**Upozornenie:** Oprávnené sú iba tie výdavky, ktoré sú **nevyhnutné** pre realizáciu a dosiahnutie cieľov projektu.

|  |
| --- |
| Trieda 01 - **Dlhodobý nehmotný majetok**[[1]](#footnote-1) |
| Skupina 013- **Softvér** |
| * **nákup softvéru** (ak nie je súčasťou zmluvy na uskutočnenie stavebných prác a ak je zakúpený samostatne, tzn. že nie je súčasťou dodávky hardvéru a jeho ocenenia), vrátane výdavkov na nákup licencií súvisiacich  s používaním tohto softvéru; * **modernizácia softvéru** vo vlastníctve žiadateľa[[2]](#footnote-2), ktorý žiadateľ plánuje v rámci pripravovanej ŽoNFP zhodnotiť (napr. upgradovať/pridávať nové funkcionality) a využívať pre realizáciu a dosiahnutie cieľov projektu. |
| Skupina 014- **Oceniteľné práva** |
| * **nákup licencií** (výhradných, aj nevýhradných; nejedná sa však o licencie súvisiace s používaním softvéru zaradeného do skupiny výdavkov *013 - Softvér*, ale o nadobudnutie softvéru vyrobeného na mieru, ktorý je objednávateľovi/Prijímateľovi dodaný vrátane majetkových a dispozičných práv podľa vopred uzatvorenej licenčnej zmluvy), **autorských práv a patentov**. |
| Trieda 02 - **Dlhodobý hmotný majetok** |
| Skupina 021 - **Stavby** |
| * **stavebné práce**, napr.: * realizácia nových stavieb (objektov monitorovacej siete a pozorovacích miest povrchových a podzemných vôd); * rekonštrukcia a modernizácia stavieb (objektov monitorovacej siete a pozorovacích miest); * **prípravná a projektová dokumentácia**, napr.: * vypracovanie projektovej dokumentácie vrátane zmien, variantných riešení a doplnkov (pre územné rozhodnutie, stavebné povolenie, realizačná dokumentácia, dokumentácia skutočného vyhotovenia stavby, porealizačné geodetické zameranie); * prieskumné práce (geologický prieskum, hydrotechnické posúdenie) potrebné pre spracovanie projektu; * zameriavacie práce (vytýčenie stavby, zameranie súčasného stavu stavby a iné); * **stavebný dozor** (ak relevantné) do výšky stanovených percentuálnych limitov[[3]](#footnote-3). |
| Skupina 022 - **Samostatné hnuteľné veci a súbory hnuteľných vecí**[[4]](#footnote-4) |
| * **nákup prevádzkových/špeciálnych strojov, prístrojov, zariadení, techniky a náradia** (napr.  pre laboratóriá, meracie a monitorovacie technické prostriedky/zariadenia), vrátane prvého zaškolenia obsluhy (ak relevantné); * **nákup technológií alebo častí technológií tvoriacich navzájom funkčný celok**; * **modernizácia prevádzkových/špeciálnych strojov, prístrojov, zariadení, techniky a náradia** (ktoré nie sú súčasťou stavby) vo vlastníctve žiadateľa2, ktoré žiadateľ plánuje v rámci pripravovanej ŽoNFP zhodnotiť a využívať pre realizáciu a dosiahnutie cieľov projektu; * **nákup výpočtovej techniky**,vrátane príslušenstva(napr. laboratórne stanice s príslušenstvom, systémy  pre analýzy a spracovanie analytických výsledkov bezprostredne súvisiace so zabezpečením analýz, odborného posúdenia, prieskumov, ktoré sú podkladom pre spracovanie nástrojov koncepčného charakteru v oblasti ochrany vôd a vodného hospodárstva); * **osobné ochranné pracovné prostriedky** pre zamestnancov (napr. pracovné odevy, obuv a pracovné pomôcky), ktoré spĺňajú kritériá nákupu z kapitálových výdavkov. |
| Skupina 023 - **Dopravné prostriedky** |
| * **nákup špeciálnych automobilov** s príslušenstvom. |
| Skupina 027 - **Pozemky** |
| * **nákup pozemkov/lesov**, na ktorých má byť projekt realizovaný, vo výške maximálne 10 % celkových oprávnených priamych výdavkov na projekt, vrátane výdavkov na nákup pozemkov/lesov (pri dodržaní kumulatívneho percentuálneho limitu na nákup nehnuteľností v rámci projektu). V prípade zanedbaných plôch a plôch, ktoré sa v minulosti používali na priemyselné účely a ktorých súčasťou sú budovy, sa toto obmedzenie zvyšuje na 15 %. |
| Trieda 11 - **Zásoby**[[5]](#footnote-5) |
| Skupina 112 - **Zásoby** |
| * **nákup výpočtovej techniky**, vrátane príslušenstva (napr. PC, notebook, externý harddisk); * **nákup prevádzkových/špeciálnych strojov, prístrojov, zariadení, techniky a náradia**, vrátane prvého zaškolenia obsluhy, ak relevantné (napr. meracie a monitorovacie technické prostriedky); * **materiál** (napr. kancelársky, laboratórny -pre prevádzku laboratória a akreditovaných výkonov zameraných na analytické práce); * **osobné ochranné pracovné prostriedky** pre zamestnancov (napr. pracovné odevy, obuv a pracovné pomôcky). |
| Trieda 50 - **Spotreba[[6]](#footnote-6)** |
| Skupina 502 - **Spotreba energie** |
| * **elektrická energia, plyn, vodné a stočné**; * **palivo ako zdroj energie** na iné ako dopravné účely (napr. do generátorov elektrického prúdu/elektrocentrál, čerpadiel a iné; aj propán butánová fľaša). |
| Skupina 503 - **Spotreba ostatných neskladovateľných dodávok** |
| * **pohonné hmoty, mazivá, oleje, špeciálne kvapaliny a LPG plyny** použité výhradne na dopravné účely  pri pracovných cestách bezprostredne súvisiace s činnosťami ako sú: * zabezpečenie odberov vzoriek, terénnych meraní, prieskumov a analýz v oblasti monitorovania a hodnotenia kvality, stavu a kvantity povrchových a podzemných vôd (t.j. pri pracovných cestách na účely akreditovanej činnosti zameranej na uvedené činnosti); * konzultácie so subjektmi zapojenými do procesu spracovávania a hodnotenia údajov o kvalite a stave, množstve a režime povrchových a podzemných vôd; * účasť na konferenciách súvisiacich s realizáciou HAP. |
| Trieda 51 - **Služby** |
| Skupina 511 - **Opravy a udržiavanie**[[7]](#footnote-7) |
| * **opravy a údržba**[[8]](#footnote-8) **prevádzkových/špeciálnych strojov, prístrojov, zariadení, techniky a náradia**,ktoré tvoria súčasť existujúcich objektov monitorovacej siete a pozorovacích miest povrchových a podzemných vôd. |
| Skupina 512 - **Cestovné náhrady** |
| * **tuzemské/zahraničné cestovné náhrady** (cestovné náhrady na ubytovanie sú oprávnené do výšky stanovených finančných limitov3). |
| Skupina 518 - **Ostatné služby**[[9]](#footnote-9) |
| * **odbery, terénne merania, prieskumy a analýzy vzoriek** **povrchových a podzemných vôd** (vrátane napr. prepravy zásielok vzoriek kuriérskou spoločnosťou); * **analýzy hodnotenia stavu, kvality a kvantity povrchových vôd** (zahrňujúce odbery, terénne merania, prieskumy a analýzy vzoriek); * **hodnotenie vodných útvarov povrchových a podzemných vôd** na základe spracovania výsledkov odberov, terénnych meraní, prieskumov a analýz vzoriek; * **nájom budov, objektov** (napr. kancelárskych, laboratórnych, školiacich a dielenských), **pozemkov a lesov alebo ich častí**; * **nájom prevádzkových/špeciálnych strojov, prístrojov, zariadení, techniky a náradia** (napr. meracích, monitorovacích, vrátane nájmu nádob /fliaš/ s technickými plynmi a iné); * **nájom dopravných prostriedkov** (formou operatívneho lízingu); * **výdavky na konferencie a informačné podujatia**[[10]](#footnote-10)bezprostredne súvisiace s realizáciou HAP; * **výdavky na tvorbu odborných príručiek, resp. iných odborných materiálov**; * **výdavky na štúdie, výpočty a odborné vyjadrenia**[[11]](#footnote-11), ktoré súvisia s monitorovaním a hodnotením vôd, vrátane skvalitňovania monitorovacej sietea **všetky druhy posudkov** (napr. znalecký alebo odborný posudok na určenie hodnoty pozemku, na ktorom má byť projekt realizovaný); * **výroba a osadenie dočasného** (veľkoplošného) **pútača a stálej tabule** alebo **plagátu**[[12]](#footnote-12) (nepriame výdavky) do výšky stanovených finančných limitov3; * **výdavky na publikovanie článkov o projekte**12 (nepriame výdavky) do výšky stanoveného finančného limitu3; * **riadenie projektu - externé**[[13]](#footnote-13) (nepriame výdavky) do výšky stanoveného finančného limitu3 a zároveň stanoveného celkového percentuálneho limitu pre nepriame výdavky (3 % pre investičné[[14]](#footnote-15) / 7 % pre neinvestičné projekty); * **nehmotný majetok**, ktorého ocenenie sa rovná sume 2 400 EUR alebo je nižšie, s dobou použiteľnosti dlhšou ako jeden rok, ktorý (podľa rozhodnutia účtovnej jednotky, t.j. žiadateľa/prijímateľa) nebol zaradený do triedy 01 - Dlhodobý nehmotný majetok (napr. softvér/licencie na vyhodnocovanie výsledkov medzilaboratórnych porovnávacích skúšok/testov). |
| Trieda 52 - **Osobné výdavky** |
| Skupina 521 - **Mzdové výdavky**[[15]](#footnote-16) |
| * **mzdové výdavky zamestnancov** prijímateľa bezprostredne súvisiace s realizáciou HAP (priame výdavky) do výšky stanovených finančných limitov3; * **odmeny za práce vykonávané mimo pracovného pomeru**[[16]](#footnote-17) bezprostredne súvisiace s realizáciou HAP (priame výdavky) do výšky stanovených finančných limitov3; * **mzdové výdavky zamestnancov** prijímateľa bezprostredne súvisiace s riadením projektu - interné13 (nepriame výdavky) do výšky stanoveného finančného limitu3; * **odmeny za práce vykonané mimo pracovného pomeru**17 bezprostredne súvisiace s riadením projektu - interné13 (nepriame výdavky) do výšky stanoveného finančného limitu3. |

V osobitných a riadne odôvodnených prípadoch sú zo strany poskytovateľa akceptovateľné aj iné typy oprávnených výdavkov ako tie, ktoré sú stanovené vo vyššie uvedenom Zozname oprávnených výdavkov.

**Upozornenie**: V prípade, že žiadateľ/prijímateľ bude využívať nadobudnutý hmotný a nehmotný majetok okrem realizácie projektu aj na iné aktivity/činnosti **nesúvisiace** s realizáciou projektu, **oprávnené** na financovanie z EŠIF a ŠR SR **sú len pomerné výdavky** na obstaranie tohto majetku[[17]](#footnote-18).

V prípade identifikácie neoprávnených výdavkov projektu z dôvodu vecnej neoprávnenosti alebo neúčelnosti poskytovateľ v procese odborného hodnotenia zníži výšku žiadaných celkových oprávnených výdavkov projektu o identifikované neoprávnené výdavky, ktoré nebudú z OP KŽP financované. V prípade, ak poskytovateľ identifikuje **viac ako 25 %** finančnej hodnoty žiadateľom požadovaných celkových oprávnených výdavkov projektu ako **vecne neoprávnených a/alebo neúčelných, poskytovateľ vydá rozhodnutie o neschválení**  **ŽoNFP.**

**Zoznam neoprávnených výdavkov**

Neoprávnené výdavky pre dopytovo orientované projekty OP KŽP sú uvedené v kapitole 6 *Príručky k oprávnenosti výdavkov*. Nad rámec tam uvedených neoprávnených výdavkov sú stanovené nasledovné špecifické výdavky, ktoré sú v rámci predmetnej výzvy **taktiež** **neoprávnené**:

|  |
| --- |
| * nákup stavieb (napr. budov, objektov alebo ich častí); * rezerva na nepredvídané výdavky súvisiace so stavebnými prácami; * výdavky na pravidelné obnovovacie investície zamerané na modernizáciu existujúcej a funkčnej technológie; * výdavky na povinné zmluvné poistenie a havarijné poistenie vozidiel nadobudnutých v súvislosti s realizáciou projektu; * nákup alebo nájom telekomunikačnej techniky (napr. mobilné telefóny a pod.); * odborný autorský dohľad; * technický dozor; * správne poplatky[[18]](#footnote-19), miestne poplatky a pod. |

**Príklady činností vykonávaných v projekte**

**Nad rámec informácií (podmienok) uvedených v poznámkach pod čiarou č. 14 až 17** v prílohe č. 2 *Príručky k oprávnenosti výdavkov* - Finančné a percentuálne limity, verzia 1.9, sú v rámci predmetnej výzvy uvedené dodatočné **príklady činností vykonávaných v projekte** na jednotlivých pracovných pozíciách, a to v súvislosti   
s realizáciou HAP (priame výdavky).

|  |  |
| --- | --- |
| Pracovná pozícia[[19]](#footnote-20) | Príklady činností vykonávaných v projekte |
| Odborný koordinátor | * zodpovednosť za realizáciu HAP a napĺňanie merateľných ukazovateľov projektu * koordinácia úloh a činností nevyhnutných pre realizáciu HAP v súlade s harmonogramom realizácie aktivít projektu a rozpočtom projektu * koordinácia ľudských zdrojov zapojených do realizácie HAP * zabezpečenie spolupráce s dodávateľmi prác a tovarov/poskytovateľmi služieb v rámci HAP (ak relevantné) a dohľad nad vecným plnením zmlúv s nimi uzatvorených * riadenie prác v oblasti monitorovania a hodnotenia vôd, vrátane skvalitňovania monitorovacej siete, zabezpečených vo vlastnej réžii (t.j. internými kapacitami) prijímateľa * odborná koordinácia prípravy, pripomienkovanie a schvaľovanie správ o stave povrchových a podzemných vôd v súlade s právnymi predpismi EÚ a SR |
| Expert/špecialista | * odborné činnosti na úrovni špecialistu (napr. vypracovanie návrhov správ o stave povrchových a podzemných vôd v súlade s právnymi predpismi EÚ a SR; hodnotenie vodných útvarov povrchových a podzemných vôd na základe spracovaných analýz vychádzajúcich z výsledkov odberov, terénnych meraní, prieskumov a analýz vzoriek a pod.) * odborný dohľad nad realizáciou prác v oblasti monitorovania a hodnotenia vôd, vrátane skvalitňovania monitorovacej siete, zabezpečených vo vlastnej réžii (t.j. internými kapacitami) prijímateľa * kontrolná činnosť práce vykonávanej odbornými/technickými pracovníkmi,  ako aj dodávateľmi na základe zmluvných vzťahov * realizácia odberov, terénnych meraní, prieskumov a analýz vzoriek povrchových a podzemných vôd (v prípade napr. hydrologického / hydromorfologického prieskumu, či prieskumy makrofýt) * pripomienkovanie výstupov štúdií, odborných správ/vyjadrení či záverečných správ |
| Odborný/technický pracovník | * realizácia odberov, terénnych meraní, prieskumov a analýz vzoriek povrchových a podzemných vôd * vykonávanie analýz hodnotenia stavu, kvality a kvantity povrchových vôd  (na základe zrealizovaných odberov, terénnych meraní, prieskumov a analýz vzoriek) * udržiavanie objektov monitorovacej siete a pozorovacích miest povrchových  a podzemných vôd * spolupráca s vlastníkmi pozemkov, na ktorých sa monitorovanie kvality, stavu a kvantity povrchových a podzemných vôd vykonáva |
| Terénny/pomocný pracovník | * výkon pomocných prác pri realizácii odberov, terénnych meraní, prieskumov a analýz vzoriek povrchových a podzemných vôd v teréne * čistenie objektov monitorovacej siete a pozorovacích miest povrchových  a podzemných vôd * výkon asistenčných prác pri prácach priamo v teréne podľa pokynov odborných či iných nadriadených pracovníkov |

1. Radia sa sem zložky nehmotného majetku, ktorých ocenenie je vyššie ako suma 2 400 EUR a doba použiteľnosti dlhšia ako jeden rok. Podľa rozhodnutia účtovnej jednotky (t.j. žiadateľa/prijímateľa) sem možno zaradiť aj dlhodobý nehmotný majetok, ktorého ocenenie sa rovná tejto sume alebo je nižšie, ak doba použiteľnosti tohto majetku je dlhšia ako jeden rok a účtovná jednotka postupuje v súlade   
   so svojou internou smernicou k postupom účtovania. [↑](#footnote-ref-1)
2. Ku dňu predloženia žiadosti o poskytnutie nenávratného finančného príspevku (ďalej len „ŽoNFP“). [↑](#footnote-ref-2)
3. Limity pre tento oprávnený výdavok sú uvedené v prílohe č. 2 *Príručky k oprávnenosti výdavkov* - Finančné a percentuálne limity, verzia 1.9. [↑](#footnote-ref-3)
4. Radí sa sem hmotný majetok, ktorý má samostatné technicko-ekonomické určenie s dobou použiteľnosti dlhšou ako jeden rok a v ocenení vyššom ako je suma 1 700 EUR. Podľa rozhodnutia účtovnej jednotky (t.j. žiadateľa/prijímateľa) sem možno zaradiť aj dlhodobý hmotný majetok, ktorého ocenenie sa rovná tejto sume alebo je nižšie, ak doba použiteľnosti tohto majetku je dlhšia ako jeden rok a účtovná jednotka postupuje v súlade so svojou internou smernicou k postupom účtovania. [↑](#footnote-ref-4)
5. V rámci triedy sa zaraďujú hnuteľné veci s dobou použiteľnosti najviac jeden rok bez ohľadu na obstarávaciu cenu. V danej triede sa vykazuje aj hmotný majetok, ktorý nie je definovaný ako dlhodobý hmotný majetok (trieda 02), pričom účtovná jednotka (t.j. žiadateľ/prijímateľ) postupuje v súlade so svojou internou smernicou k postupom účtovania. Všetky oprávnené výdavky zaradené do predmetnej triedy výdavkov musia spĺňať kritériá nákupu hmotného majetku z bežných výdavkov. [↑](#footnote-ref-5)
6. Výdavky spadajúce do predmetnej triedy oprávnených výdavkov sú oprávnené výlučne vo väzbe na hlavné aktivity projektu (priame výdavky). [↑](#footnote-ref-6)
7. Oprávnenosť výdavkov zaradených do skupiny výdavkov *511 - Opravy a udržiavanie* (ako aj ostatných výdavkov, ktoré patria medzi priame výdavky) sa vzťahuje výlučne na obdobie realizácie hlavnej/-ých aktivity/-ít projektu (ďalej len „HAP“). [↑](#footnote-ref-7)
8. Opravami sa odstraňuje čiastočné fyzické opotrebenie alebo poškodenie majetku za účelom jeho uvedenia do pôvodného alebo prevádzkyschopného stavu. Údržbou sa spomaľuje fyzické opotrebenie, predchádza sa jeho následkom a odstraňujú sa drobnejšie závady. [↑](#footnote-ref-8)
9. Všetky typy (a príklady) oprávnených výdavkov, uvedené v skupine výdavkov *518 - Ostatné služby*, sú zabezpečované dodávateľsky/externe, a to v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Práca zabezpečená vo vlastnej réžii (t.j. internými kapacitami) prijímateľa sa kategorizuje v skupine výdavkov *521 - Mzdové výdavky*. [↑](#footnote-ref-9)
10. Zahŕňajú výdavky na organizáciu a zabezpečenie realizácie informačných aktivít organizovaných pre účely projektu, do ktorých budú zapojené cieľové skupiny. Tieto výdavky najčastejšie pokrývajú organizačné zabezpečenie, prenájom priestorov a techniky. [↑](#footnote-ref-10)
11. Žiadateľ/prijímateľ je povinný rešpektovať zásadu „hodnota za peniaze/value for money“. Žiadateľ je okrem zdôvodnenia nevyhnutnosti a využiteľnosti predmetných výdavkov v rámci realizácie projektu povinný v ŽoNFP (časť 7.2 Spôsob realizácie aktivít projektu) definovať aj požiadavky na odbornosť osôb, ktoré zabezpečia vypracovanie predmetných štúdií, výpočtov, odborných vyjadrení, atď. Osoby zabezpečujúce dané služby nesmú byť v pracovnoprávnom vzťahu s prijímateľom. Poskytovateľ je oprávnený overiť hospodárnosť, efektívnosť a účelnosť týchto (ako aj ostatných typov) výdavkov aj na základe nezávislého posudku. [↑](#footnote-ref-11)
12. Výdavky, ktoré súvisia s informovaním verejnosti o podpore, ktorú projekt získal z európskych štrukturálnych a investičných fondov (ďalej len „EŠIF“) a štátneho rozpočtu SR (ďalej len „ŠR SR“) na jeho spolufinancovanie. Jednotlivé nástroje pre informovanie a komunikáciu (vrátane technických parametrov a minimálnych požiadaviek) sú bližšie špecifikované v platnej verzii *[Manuálu pre informovanie a komunikáciu](http://www.op-kzp.sk/obsah-informovanost-komunikacia/333-2/)* [pre OP KŽP](http://www.op-kzp.sk/obsah-informovanost-komunikacia/333-2/). [↑](#footnote-ref-12)
13. Zahŕňa finančné riadenie projektu, monitorovanie projektu (sledovanie čiastkových a celkových výsledkov projektu), činnosti súvisiace s administráciou zmien v projekte, resp. v zmluve o poskytnutí NFP, činnosti súvisiace so zabezpečením pre projekt relevantných nástrojov v oblasti informovania a komunikácie, činnosti podporného charakteru súvisiace s realizáciou verejných obstarávaní pre účely projektu a pod. [↑](#footnote-ref-13)
14. Investičný projekt - projekt zameraný predovšetkým na výstavbu a nákup nehnuteľností, technické zhodnotenie nehnuteľností, nákup strojov a technológií a pod., ktorého výsledkom je dlhodobý hmotný a/alebo nehmotný majetok v zmysle zákona o účtovníctve a zákona   
    o dani z príjmov, a v rámci ktorého výdavky na obstaranie dlhodobého hmotného a nehmotného majetku prekročia 40 % celkových oprávnených výdavkov na projekt. [↑](#footnote-ref-15)
15. Základným oprávneným výdavkom v oblasti osobných výdavkov je **celková cena práce** (t.j. hrubá mzda, resp. odmena za vykonanú prácu a zákonné odvody zamestnávateľa). Zložky mzdy ako odmeny (okrem odmien poskytnutých zamestnancovi, ktorý pracuje iba   
    na projekte/-och spolufinancovanom/-ých z EŠIF a ŠR SR), odstupné, odchodné, preplatenie dovolenky pri odchode a dovolenka   
    nad rámec alikvotnej časti za odpracované dni na projekte patria medzi neoprávnené. Medzi neoprávnené položky, ktoré netvoria súčasť hrubej mzdy, patria daňový bonus, príspevky zamestnávateľa zo sociálneho fondu a na doplnkové dôchodkové sporenie (DDS). [↑](#footnote-ref-16)
16. Mimo pracovným pomerom sa rozumejú vzťahy uzatvorené v zmysle ustanovení §§ 223 až 228 zákona č. 311/2001 Z. z. Zákonníka práce v znení neskorších predpisov (t. j. dohoda o vykonaní práce, ak ide o prácu, ktorá je vymedzená výsledkom; dohoda o pracovnej činnosti, resp. dohoda o brigádnickej práci študentov, ak ide o príležitostnú činnosť vymedzenú druhom práce). [↑](#footnote-ref-17)
17. Bližšie informácie sú uvedené v *Príručke k oprávnenosti výdavkov*, kapitola 4.8 *Nákup hmotného a nehmotného majetku (okrem nehnuteľností)*. Pre účely tejto Výzvy je ako spôsob výpočtu pomernej časti oprávnených výdavkov akceptovateľný aj percentuálny pomer počtu analýz vykonaných na obstaraných zariadeniach v rámci realizácie projektu k celkovému počtu analýz vykonaných   
    na obstaraných zariadeniach za obdobie realizácie HAP mimo projektu. [↑](#footnote-ref-18)
18. Podľa zákona č. 145/1995 Z. z. o správnych poplatkoch v znení neskorších predpisov. [↑](#footnote-ref-19)
19. Žiadateľ môže/nemusí personálne obsadiť všetky (štandardizované) pracovné pozície uvedené v tabuľke. Spôsob, akým si žiadateľ naplánuje a zabezpečí ľudské zdroje za účelom realizácie (v tomto prípade) HAP, je výlučne v jeho kompetencii (to isté platí pre riadenie projektu). Oprávnené sú iba tie činnosti, ktoré sú nevyhnutné pre realizáciu a dosiahnutie cieľov projektu. [↑](#footnote-ref-20)